ཚོགས་ཐོག་ནས་བསྟན་དོན།བཅོས་བསྒྱུར་སྒོ་འབྱེད་ཀྱི་ཚུན་ལ།རང་རྒྱལ་མི་རིགས་སོ་སོའི་ས་ཁོངས་བརྒལ་བའི་འཁོར་རྒྱུག་བྲེལ་བའི་དུས་རིམ་དུ་བསླེབས་པ་དང་།གྲོང་ཁྱེར་གྱི་མི་རིགས་ལས་དོན་བཟང་པོར་བསྒྲུབ་པ་དེ་སྔར་ལས་གལ་ཆེན་དུ་གྱུར།གྲངས་ཉུང་མི་རིགས་ཀྱི་འཁོར་སྐྱོད་མི་གྲངས་ལ་སྒོ་གཅོད་རིང་ལུགས་ཀྱི་རྣམ་འགྱུར་འཛིན་མི་རུང་བ་དང་།རང་སྣང་གང་ཤར་བྱེད་པའི་རྣམ་འགྱུར་ཡང་འཛིན་མི་རུང་།གནད་འགག་ནི་ཡོང་ས་དང་འགྲོ་སའི་གནས་གཉིས་ཀྱི་འབྲེལ་མཐུད་བྱ་བ་དམ་འཛིན་བྱ་དགོས།བྱ་བའི་གཙོ་བོ་དེ་སྡོད་ཁུལ་དུ་བཞག་སྟེ།ཕན་ཚུན་བསྟུན་པའི་སྤྱི་ཚོགས་གྲུབ་ཚུལ་དང་སྡོད་ཁུལ་ཁོར་ཡུག་ལ་ཡར་སྐུལ་བྱས་ནས།མི་རིགས་སོ་སོའི་ཁྲིམས་མཐུན་ཁེ་དབང་ལ་འགན་སྲུང་བྱེད་པ་གཙོ་བོར་འཛིན་དགོས་པ་དང་།གྲངས་ཉུང་མི་རིགས་ཀྱི་མང་ཚོགས་ལ་མཐོང་ཆུང་བྱེད་པ་དང་མི་རིགས་ཀྱི་བརྩེ་དུང་ལ་གནོད་པའི་གཏམ་སྤྱོད་ཡོ་བསྲང་དང་གཏན་འགོག་བྱེད་དགོས།གྲོང་ཁྱེར་དུ་ཡོང་བའི་གྲངས་ཉུང་མི་རིགས་མང་ཚོགས་ཀྱིས་རང་འགུལ་སྒོས་རྒྱལ་ཁབ་ཀྱི་བཅའ་ཁྲིམས་དང་གྲོང་ཁྱེར་གྱི་དོ་དམ་གཏན་འཁེལ་བརྩི་སྲུང་བྱེད་པར་སྣེ་ཁྲིད་བྱས་ཤིང་།གྲོང་ཁྱེར་གྱིས་སྔར་ལས་ལྷག་པའི་སྒོ་ནས་གྲངས་ཉུང་མི་རིགས་ཀྱི་མང་ཚོགས་དང་ལེན་བྱེད་པ་དང་གྲངས་ཉུང་མི་རིགས་ཀྱི་མང་ཚོགས་སྔར་ལས་གྲོང་ཁྱེར་འཚོ་བར་ཞུགས་སུ་འཇུག་དགོས།